Okresná prokuratúra Nitra 
Damborského 1, 949 99 Nitra 1

Sp. zn. : 3 Pv 406/12/4403	Nitra, 17.12.2014
EEČ : 2-32-2-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.10.2013, spisová značka 3 Pv 406/12/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 7.10.2013, spisová značka 3 Pv 406/12/4403, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
      Uznesením vyšetrovateľa OR PZ XXXXX č. ORP-877/3-OVK-NR-2012 zo dňa 4.7.2012 bolo podľa § 199 odsek 1 Trestného poriadku začaté trestné stíhanie a uznesením OR PZ XXXXX č. ORP-877/3-OVK-NR-2012 podľa § 206 odsek 1 Trestného poriadku bolo dňa 4.7.2012 vznesené obvinenie XXXXX za prečin ohrozovania mravnej výchovy mládeže podľa § 211 odsek 1 písm. b/, odsek 3 písm. a/ Trestného zákona. Pretože po vznesení obvinenia za tento trestný čin obvinená splnila všetky zákonné podmienky, uznesením sp. zn. 3 Pv 406/2012 zo 7.10.2013 bolo podľa  § 216 odsek 1  Trestného poriadku podmienečne zastavené trestné stíhanie vedené proti nej. Súčasne jej bola podľa § 216 odsek 2 Trestného poriadku uložená skúšobnú doba v trvaní dvanásť mesiacov. Podľa § 216 odsek 3, odsek 4 Trestného poriadku neboli obvineným uložené žiadne ďalšie obmedzenia a povinnosti.

     Skúšobná doba obvinenej XXXXX plynula od 21.10.2013 do 21.10.2014. Po uplynutí skúšobnej doby som skúmala, či počas jej plynutia obvinená viedla riadny život a zistila som, že v jej priebehu sa nedopustila na území Slovenskej republiky žiadneho ďalšieho trestného činu, ani iného protispoločenského konania. 

     Tým obvinená XXXXX vyhovela všetkým zákonným predpokladom na rozhodnutie o jej osvedčení v skúšobnej dobe podmienečného zastavenia trestného stíhania.

      Právoplatnosťou tohto uznesenia o osvedčení nastávajú účinky zastavenia trestného stíhania, ktoré sa viedlo proti obvinenej XXXXX za prečin ohrozovania mravnej výchovy mládeže podľa § 211 odsek 2 písm. b/, odsek 3 písm. a/ Trestného zákona pod sp. zn. 3 Pv 406/2012. Na obvinenú XXXXX sa právoplatnosťou tohto uznesenia hľadí akoby na území Slovenskej republiky za tento skutok nebola stíhaná.

      Preto som rozhodla tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Pravdová
prokurátorka